Anno incarnationis Domini .M.C.XL.VIII. sancte memorie Eugenius papa, rogatu Lodovici piissimi regis francorum ad Gallias transiens, venit Cistercium ibique a domno Rainardo ejusdem loci abbate et a fratribus rogatus, cimiterium eorum in majori quam fuerat spatio dilatavit, aditiens ei non minimum terre spatium ex omni parte per girum atque sollemniter, sicut moris est, benedicens, crucibus ligneis totum ipsius cimiterii ambitum per plura loca distinguentibus, sicut usque hodie cernitur, locum summa veneratione haberi apostolica auctoritate sanctivit atque in eos qui illum quoquomodo violaverint, districte animadversationis sententiam promulgavit.